
Parlamentul  României

Camera  Deputaţilor
Comisia pentru sănătate  şi familie
                Nr. 28/11/29 ianuarie 2009                                    

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea OUG 110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 296/2008), asupra propunerii legislative privind vânzarea spaţiilor cu destinaţie de cabinete medicale precum şi a spaţiilor în care se desfăşoară activităţi conexe actului medical (Pl-x 299/2008), asupra propunerii legislative privind vânzarea spaţiilor proprietate privată a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 516/2008) şi asupra propunerii legislative privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 518/2008), care au fost examinate în comun având acelaşi obiect de reglementare. 
La întocmirea raportului, comisia a avut în vedere avizul Consiliului Legislativ nr. 1648/29.11.2007, punctul de vedere al Guvernului nr. 665/18.01.2008, avizul Comisiei juridice, de disciplină şi imunităţi Plx 296 din 17.06.2008, avizul Comisiei pentru administraţie publică, amenajarea teritoriului şi echilibru ecologic nr. 26/2781 din 1.07.2008, avizul Consiliului Legislativ nr. 8/03.01.2008, punctul de vedere al Guvernului nr. 723din 8.02.2008, avizul Comisiei juridice, de disciplină şi imunităţi Plx 299 din 17.06.2008, avizul Comisiei pentru administraţie publică, amenajarea teritoriului şi echilibru ecologic nr. 26/2782 din 1.07.2008,  avizul Consiliului Legislativ nr. 198/26.02.2008, punctul de vedere al Guvernului nr.249/23.05.2008, avizul Consiliului Legislativ nr. 244/05.03.2008, punctul de vedere al Guvernului nr.256/30.05.2008 şi punctul de vedere al Guvernului exprimat de Ministerul Sănătăţii nr. 1268 din 06.01.2009.
În raport de obiectul şi conţinutul său, propunerile  legislative  fac parte din categoria legilor organice în conformitate cu prevederile articolului 73 din Constituţia României, republicată. Camera Deputaţilor, în conformitate cu art. 75 din Constituţia Românie, republicată, este Cameră decizională pentru toate propunerile legislative enumerate.
PREŞEDINTE,

 Rodica Nassar

Parlamentul  României

Camera  Deputaţilor
Comisia pentru sănătate  şi familie
                  Nr. 28/11 /29 ianuarie 2009        
Raport 
asupra propunerii legislative pentru modificarea şi completarea OUG 110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 296/2008), asupra propunerii legislative privind vânzarea spaţiilor cu destinaţie de cabinete medicale precum şi a spaţiilor în care se desfăşoară activităţi conexe actului medical (Pl-x 299/2008), asupra propunerii legislative privind vânzarea spaţiilor proprietate privată a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 516/2008) şi asupra propunerii legislative privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 518/2008).

 1. Cu adresa nr. Plx 296 din 12 mai 2008 Comisia pentru sănătate şi familie a fost sesizată cu dezbaterea propunerii legislative pentru modificarea şi completarea OUG 110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 296/2008), respinsă de Senat în şedinţa din 6 mai 2008 în calitate de primă Cameră sesizată, Camera Deputaţilor fiind Cameră decizională. Cu adresa nr. Plx 299 din 12 mai 2008 Comisia pentru sănătate şi familie a fost sesizată cu dezbaterea propunerii legislative privind vânzarea spaţiilor cu destinaţie de cabinete medicale precum şi a spaţiilor în care se desfăşoară activităţi conexe actului medical (Pl-x 299/2008), respinsă de Senat în şedinţa din 6 mai 2008 în calitate de primă Cameră sesizată, Camera Deputaţilor fiind Cameră decizională. Cu adresa nr. Plx 516 din 8 septembrie 2008 Comisia pentru sănătate şi familie a fost sesizată cu dezbaterea propunerii legislative privind vânzarea spaţiilor proprietate privată a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 516/2008), respinsă de Senat în şedinţa din 25 iunie 2008 în calitate de primă Cameră sesizată, Camera Deputaţilor fiind Cameră decizională. Cu adresa nr. Plx 518 din 8 septembrie 2008 Comisia pentru sănătate şi familie a fost sesizată cu dezbaterea propunerii legislative privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical (Pl-x 518/2008)  respinsă de Senat în şedinţa din 25 iunie 2008 în calitate de primă Cameră sesizată, Camera Deputaţilor fiind Cameră decizională.
La întocmirea raportului, comisia a avut în vedere avizul Consiliului Legislativ nr. 1648/29.11.2007, punctul de vedere al Guvernului nr. 665/18.01.2008, avizul Comisiei juridice, de disciplină şi imunităţi Plx 296 din 17.06.2008, avizul Comisiei pentru administraţie publică, amenajarea teritoriului şi echilibru ecologic nr. 26/2781 din 1.07.2008, avizul Consiliului Legislativ nr. 8/03.01.2008, punctul de vedere al Guvernului nr. 723din 8.02.2008, avizul Comisiei juridice, de disciplină şi imunităţi Plx 299 din 17.06.2008, avizul Comisiei pentru administraţie publică, amenajarea teritoriului şi echilibru ecologic nr. 26/2782 din 1.07.2008,  avizul Consiliului Legislativ nr. 198/26.02.2008, punctul de vedere al Guvernului nr.249/23.05.2008, avizul Consiliului Legislativ nr. 244/05.03.2008, punctul de vedere al Guvernului nr.256/30.05.2008 şi punctul de vedere al Guvernului exprimat de Ministerul Sănătăţii nr. 1268 din 06.01.2009.

Propunerile  legislative menţionate au  ca obiect de reglementare stabilirea sau modificarea cadrului juridic pentru vânzarea spaţiilor cu destinaţie de cabinete medicale precum şi a spaţiilor în care se desfăşoară activităţi conexe actului medical, proprietate privată a statului sau a unităţilor administrativ-teritoriale în care funcţionează unităţi medicale.

 2. În raport de obiectul şi conţinutul său, propunerile  legislative  fac parte din categoria legilor organice în conformitate cu prevederile articolului 73 din Constituţia României, republicată. Camera Deputaţilor, în conformitate cu art. 75 din Constituţia Românie, republicată, este Cameră decizională pentru toate propunerile legislative enumerate.
3. Comisia pentru sănătate şi familie a dezbătut propunerile legislative menţionate în şedinţele din 26 - 29 ianuarie 2009. La şedinţele comisiei au participat 16 deputaţi din cei 19 membri ai comisiei. Raportul comisiei a fost adoptat cu unanimitate de voturi. 

4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerilor legislative menţionate anterioare, pentru următoarele argumente:


- vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical este reglementată prin Ordonanţa de urgenţă a Guvernului nr. 68/2008, iniţiativele fiind rămase fără obiect;

- propunerile legislative menţionate conţin  dispoziţii asemănătoare Ordonanţei de urgenţă a Guvernului nr.  110/2005 care a fost declarată neconstituţională prin decizia Curţii Constituţionale nr. 871/2007 şi sunt anterioare intrării în vigoare a OUG nr. 68/2008, făcând referire la OUG nr. 110/2005.
PREŞEDINTE,

Rodica Nassar

